Document ID: /fineweb-2-swissfilter-quality_10-filterrobots/filtered/02819.jsonl.gz/153

Zavičajna udruga Šimićani u Švicarskoj - Naslovna
14. listopada 2006. Izviješće sa godišnje zabave u Lavey-Village
- Detalji
- Kreirano 16 Listopad 2006
- Napisao/la Administrator
- Hitovi: 722
OKO 250 ŠIMIĆANA I PRIJATELJA DRUŽILO SE OD 7 UVEČER DO ZORE
Ni ranojesenji ugođaj ni prijetnja kiše nisu uticali na raspoloženje jer dvorana je bila pripremljena već u petak večer. Niti kuhari nisu bili uzrujani, ta već drugi dan ozbiljno pripremaju a sada su već spremni da posluže 350 večera ako zatreba. Vrijedni Rade je već ispekao dva odojka, meso za serviranje pripremio. Pomažu mu Goran Marijan i Ivo. Mišljenja smo da ih treba posebno pohvaliti jer su zapravo preuzeli najveći dio odgovornosti - gost mora biti zadovoljan onime što mu se posluži; pečenje, gulaš i ćevapi. I naše gospođe su bile valjane, ima kolača koliko ti srce poželi. Vinko i Niko(A) dočekuju goste, brinu se da svima bude pravo, za barom se Niko(M) trudi da konobari Viktor, Ljubo, Ratko, Mile i Pejo ne čekaju jer tada i gost čeka. Benedikt mota žice i namješta projektor koji mora prikazati vrlo bogatu tombolu, ugovara program s voditeljicama Slađanom i Danijelom, Boris sa braćom Jurković dogovara glazbene detalje. Vrijedne gospođe su tu, Ljilja, Nada i Milka već od jučer a i Rada će im se za poslugu kolača pridružiti. Ma koliko bili pažljivi uvijek se nečije ime zaboravi, zapravo, svi se trude da što bolje bude ispričavamo se onima čije ime ne spominjemo. Samo zajedno možemo nešto učiniti - svima hvala.
27. kolovoza 2004. Poziv na Osnivačku skupštinu, Bois-Noir, St Maurice
- Detalji
- Kreirano 27 Kolovoz 2004
- Napisao/la Administrator
- Hitovi: 819
Dragi prijatelji,
18 rujna (septembra) 2004, prvi put se okupljaju Šimićani koji žive u Švicarskoj. Svima je dobro poznato da su mnogi već desetljećima tu. Razloga dolasku ovdje u Švicarsku ima koliko i nas ali razlog nepovratku u Šimiće samo je jedan - iseljavanje. Iseljavanje ekonomske naravi koje je i nas dovelo ovdje ili sklapanje braka koje pretpostavlja drugi zavičaj ili pak ono zadnje, nasilno, kažnjavanje ni krivih ni dužnih ljudi koji su zapravo jedino željeli mirno živjeti na svome i svojim imenom se zvati. Činjenica je da se eto u Šimiće može, ali samo na par sati i po dobrom vremenu, domovi su razoreni a četiri petine ih nije obnovljeno. Vjerojatno je da se ova želja za okupljanjem ne bi ni pojavila da stanje nije ovakvo kao što rekosmo. Svatko bi išao svojoj kući ili svojima a to bi bila i prilika da se sa rodbinom i ostalim mještanima susretne, progovori koju riječ, dozna novosti, zgode i neprilike. Međutim ovako raspršeni, i ako odemo u svoju novu kuću tamo gdje je podigosmo, ili rodbini na odmor, susrećemo vrlo malo svijeta i ostaje praznina, nema uspomena, nije se ni tijelo odmorilo -dalek je put, ali ni duša, ostala je nemirna, usamljena, nedostaju čovjeku stari prijatelji.
26. lipnja 2010. Tradicionalni piknik Udruge, Collonges, VS
- Detalji
- Kreirano 27 Lipanj 2010
- Napisao/la Administrator
- Hitovi: 1060
Naše tradicionalno cjelodnevno druženje, ljetni piknik Udruge i ove godine je bio u Collonges-u, VS. Druženje smo započeli svetom misom koju je slavio Otac Vlado Ereš, misionar misije koja pokriva taj kraj ali i misionar većini članova Udruge, dakle naš župnik na terenu. Fra Vlado nas je i ovaj puta pohvalio i upozorio kako moramo biti uporni i nastaviti ovo lijepo zajedništvo, koristeći riječi svetoga Pavla iz poslanice "...ako se ljubavlju vodite, niste pod Zakonom". Kako reče, dobro su došle ove riječi, volite svoje bližnje pa radite što vam je volja ali ne dopustite da vam nestane snage i volje u zajedničkim nastojanjima da se očuvaju korjeni i ostavština otaca.
3. listopada 2009. Proslava pete obljetnice postojanja Udruge, Lavey-Village
- Detalji
- Kreirano 04 Listopad 2009
- Napisao/la Administrator
- Hitovi: 2133
Ovo izviješće nažalost, moramo započeti s jednom tužnom viješću. U noći s petka na subotu 3. listopada 2009. iznenada je preminula Kata Klasan, majka našeg predsjednika Vinka. Neka Gospodin udijeli pokoj vječni Kati a cijeloj obitelji upućujemo iskrenu sućut. Kako je sve bilo već spremno za proslavu pete obljetnice Udruge, Vinko je otputovao a nas je zamolio da ništa ne mijenjamo, neka se sve nastavi po dogovoru a kako je to i običaj, njegovu ulogu preuzeo je dopredsjednik Niko Bijelić.
Već prošle godine smo bili uputili poziv bivšem župniku šimićkom vlč. Pero Čoliću da nas posjeti u Švicarskoj. Imao je svoje razloge, uljudno nam se zahvalio, nije mogao doći a mi smo mu poslali prilog koji smo bili prikupili za plaćanje puta, neka ga rasporedi potrebitima među kojima je zasigurno i sam bio.
Korištenje sadržaja rezerviranih za registrirane korisnike
- Detalji
- Kreirano 06 Listopad 2006
- Napisao/la Administrator
- Hitovi: 687
Većina sadržaja na našoj stranici dostupna je svim posjetiteljima - javna je. Ipak, postoje pojedini moduli koji su dostupni samo registriranim korisnicima, kao što je na primjer chat - brbljaonica. Bila bi dostupna svima da nije onih malobrojnih ali vrlo upornih korisnika kojima poštenje nije na prvom mjestu. S velikim žaljenjem smo ipak morali zaštiti tu stranicu na kojoj se nalazimo pnekad u velikom broju i potpuno neobavezno pripovijedamo, pitamo, podsjećamo se na stara vremena i lijepe uspomene. Tu se tekstovi automatski brišu već nakon sat vremena od njihovog slanja, dakle to je stranica za razbibrigu - ništa obavezno.
Nešto alo ozbiljniji sadržaji se nalaze na "Forumu". Ostaju duže vremena i dostupni su na listi stranica mjesecima. Zadnja poslana poruka je vidljiva na naslovnoj stranici. Čitati ga mogu svi ali pisati na forumu mogu samo registrirani korisnici ito svi. To nije slučaj sa stranicama Poezija i Proza, na tim stranicama pišu samo ovlašteni a za ovlasti treba poslati poseban upit Kontakt->Administrator.